**Plan ploče- prepiši u bilježnicu**

a) Prepišite i protumačite kinesku poslovicu:

*Zaboraviti pretke znači biti potok bez izvora i stablo bez korijena.*

b) Razmislite o uvriježenome mišljenju da djedovi i bake postoje kako bi

razmazili svoje unuke? Sjetite se koje vas najranije uspomene vežu uz djeda i baku?

**Pročitajte u čitanci lirsku intimnu pjesmu!**

**Miroslav Slavko Mađer,**

***U ljetne večeri postaju mreže moga djeda srebrne***

***Prepišite!***

**– tema:** ljubav prema djedu

**– socijalni motivi:** peronospora

kuća od ćerpiča

staje bez konja

devet jutara bara

**– zavičajni motivi:** vinograd, ciganska kola, barka, Sava, selo

**– stilska izražajna sredstva**

usporedba: *„ruka otvrdne kao kora”*

suprotnost/kontrast: *„barke parat će Savu. Zvijezde će mirovati.”*

asonanca: *„kad k****o****se tv****o****je j****o****š više p****o****sijede / i ruka* ***o****tvrdne k****o*** *k****o****ra”*

aliteracija: *„****k****ad* ***k****ose tvoje još više posijede / i ruka otvrdne* ***k****o* ***k****ora”*

inverzija: *kose tvoje, mjesec pun*

**– slobodni stih**

**Zadatci za samostalan rad**

a) Nauči izražajno čitati pjesmu *U ljetne večeri postaju mreže moga djeda*

*srebrne*. Poštuj govorne vrednote (rečeničnu intonaciju, tempo, stanku, boju i

jačinu glasa).

**Snimi se i pošalji snimku!**

**Zanimljivosti**

**a) „Znate li da dan 12. rujna mnoge zemlje obilježavaju kao Dan baka i djedova?**

**Jeste li se zapitali činite li dovoljno za djedove i bake?**

Istraživanja su pokazala da je emocionalna privrženost djece prema bakama i

djedovima druga po redu najsnažnija i najintenzivnija emocionalna veza koju

djeca razvijaju nakon one prema roditeljima (Buljan Flander, Karlović, 2004).  
 Također, u mnogim kulturama bake i djedovi u životima unučadi nikad prije

nisu imali tako važnu ulogu kao danas, i obratno, za starije osobe kontakt s

unucima ima sve veće značenje. Današnje bake i djedovi žive dulje, zdraviji

su, obrazovaniji i imućniji, a u odnosu među generacijama upravo zdravlje

ima presudnu ulogu jer, što su baka i djed zdraviji (ne mlađi), to je snažnija

veza s unucima, a veza s unucima nije samo izvor sreće i zadovoljstva, već

posredno i zdravlja.”

Nina Vela Vrabec, *Dragocjeni djedovi i bake*

b) U intervjuu za Glas koncila Miroslav Slavko Mađer otkriva:

*Uvijek sam bio obiteljski čovjek. Brat mi je umro s 24, a otac sa 64 godine.*

*S majkom sam duboko proživljavao usađeni bol zbog gubitaka bližnjih.*

*Smrt brata Slavka u novomarofskom sanatoriju doživljavao sam kao da je*

*negdje otputovao. Nedugo zatim susreo sam bratovog vršnjaka u Vinkovcima*

*koji mi je napomenuo „mladi Mađeru, sad je na tebi red da produžiš”. Te su*

*se riječi duboko usjekle u mene. Odlučio sam se simbolično potpisivati*

*„Miroslav S. Mađer”, iako uglavnom istaknu bratovo ime. Ne smeta, zbrku*

*sam napravio u dobroj bratskoj namjeri. Želio sam da on nastavi živjeti, jer*

*za mene i mrtvi žive, samo su negdje daleko, nisu nadohvat ruke.*